[pic] | COMISIA COMUNITĂŢILOR EUROPENE |

Bruxelles, 20.11.2008

COM(2008) 697 final

2008/0204 (CNS)

Propunere de

DIRECTIVĂ A CONSILIULUI

de stabilire a normelor de control şi a măsurilor pentru combaterea pestei cabaline africane (versiune codificată)

(prezentată de Comisie)

EXPUNERE DE MOTIVE

1. În contextul unei Europe a cetăţenilor, Comisia acordă o mare importanţă simplificării şi clarităţii dreptului comunitar în scopul de a-l face mai lizibil şi mai accesibil cetăţeanului, oferindu-i astfel posibilităţi sporite de a face uz de drepturile specifice care îi sunt conferite.

Dar acest obiectiv nu va putea fi atins atât timp cât va persista un număr mult prea mare de dispoziţii care, fiind modificate de nenumărate ori şi adeseori în mod substanţial, se găsesc dispersate parte în actul originar, parte în actele modificatoare ulterioare. Astfel, pentru a identifica dispoziţiile în vigoare, este necesară o muncă de cercetare şi de comparare a unui număr mare de acte.

Prin urmare, claritatea şi transparenţa dreptului comunitar depind şi de codificarea legislaţiei adeseori modificată.

2. La 1 aprilie 1987, Comisia a dat instrucţiuni[1] serviciilor sale de a realiza codificarea tuturor actelor legislative cel mai târziu după a zecea lor modificare, menţionând că este vorba despre o cerinţă minimală şi că, în vederea clarităţii şi a bunei înţelegeri a legislaţiei comunitare, serviciile responsabile ar trebui să codifice textele la intervale şi mai scurte.

3. Concluziile preşedinţiei Consiliului European de la Edimbourg, din decembrie 1992, au confirmat aceste imperative[2], subliniind importanţa codificării care asigură o securitate juridică în ceea ce priveşte dreptul aplicabil la un moment dat în legătură cu o problemă specifică.

Codificarea trebuie realizată respectând cu stricteţe procesul legislativ comunitar normal.

Întrucât nici o modificare de substanţă nu poate fi introdusă în actele care fac obiectul codificării , Parlamentul European, Consiliul şi Comisia au convenit, prin acordul interinstituţional din 20 decembrie 1994, că, în vederea adoptării rapide a actelor codificate, ar putea fi utilizată o procedură accelerată.

4. Obiectul prezentei propuneri este codificarea Directivei 92/35/CEE a Consiliului, din 29 aprilie 1992 de stabilire a normelor de control şi a măsurilor pentru combaterea pestei cabaline africane[3]. Noua directivă se substituie diverselor acte care îi sunt încorporate[4]; prezenta propunere păstrează în totalitate conţinutul actelor astfel codificate şi se limitează la a le regrupa, aducând numai modificările de formă cerute de însăşi operaţia de codificare.

5. Prezenta propunere de codificare a fost elaborată pe baza unei consolidări prealabile a textului, în toate limbile oficiale, a Directivei 92/35/CEE şi a actelor care au modificat-o efectuată prin intermediul unui sistem informatic , de către Oficiul Publicaţiilor Oficiale ale Comunităţilor Europene. În cazul articolelor renumerotate, corelaţia între vechea numerotare şi cea nouă este prezentată în tabelul de corespondenţă din anexa VI la directiva codificată.

ê 92/35/CEE (adaptat)

2008/0204 (CNS)

Propunere de

DIRECTIVĂ CE/…/ … A CONSILIULUI

din […]

de stabilire a normelor de control şi a măsurilor pentru combaterea pestei cabaline africane (versiune codificată)

(Text cu relevanţă pentru SEE)

CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul Ö 37 Õ întrucât,

având în vedere propunerea Comisiei,

având în vedere avizul Parlamentului European[5],

având în vedere avizul Comitetului Economic şi Social European[6],

întrucât:

ê

1. Directiva 92/35/CEE a Consiliului, din 29 aprilie 1992 de stabilire a normelor de control şi a măsurilor pentru combaterea pestei cabaline africane[7] a fost modificată de mai multe ori şi în mod substanţial[8]. Este necesar, din motive de claritate şi de raţionalizare, să se codifice directiva menţionată.

ê 92/35/CEE considerentul 1

2. Directiva 90/426/CEE a Consiliului din 26 iunie 1990 privind condiţiile de sănătate animală care reglementează circulaţia şi importul de ecvidee provenind din ţări terţe[9] urmăreşte să liberalizeze circulaţia ecvideelor pe teritoriul Comunităţii. Ar trebui introduse măsuri comunitare pentru a armoniza normele de control şi măsurile de combatere a pestei cabaline africane.

ê 92/35/CEE considerentul 2

3. Asemenea măsuri ar trebui să facă posibilă asigurarea dezvoltării raţionale a sectorului agricol şi contribuie la protecţia sănătăţii animale în Comunitate.

ê 92/35/CEE considerentul 3

4. O izbucnire a acestei boli poate lua rapid proporţii epizootice, cauzând mortalitate şi perturbări care pot reduce, în mod grav, rentabilitatea producţiei de animale.

ê 92/35/CEE considerentul 4

5. Ar trebui luate măsuri de control de îndată ce se suspectează prezenţa bolii şi întrucât ar trebui pus în aplicare un plan de acţiune imediată şi eficientă de îndată ce prezenţa bolii este confirmată, pentru a garanta protecţia sănătăţii animale în Comunitate.

ê 92/35/CEE considerentul 5

6. Măsurile ce urmează să fie luate ar trebui să vizeze prevenirea răspândirii pestei cabaline africane; întrucât circulaţia animalelor care ar putea transmite infecţia trebuie controlată cu stricteţe, iar insectele din exploataţiile infectate ar trebui distruse.

ê 92/35/CEE considerentul 6

7. Ar trebui specificate condiţiile în care se poate efectua vaccinarea împotriva pestei cabaline africane şi normele care reglementează o asemenea vaccinare.

ê 92/35/CEE considerentul 7

8. Pentru a asigura un control mai eficient al bolii, ar trebui luate măsuri de stabilire a unor zone de protecţie şi de supraveghere, ţinând seama de factori geografici, administrativi, ecologici şi epidemiologici.

ê 92/35/CEE considerentul 8

9. Realizarea unei anchete epidemiologice aprofundate este indispensabilă pentru prevenirea oricărei răspândiri a bolii.

ê 92/35/CEE considerentul 9

10. Articolul 3 din Decizia [90/424/CEE a Consiliului din 26 iunie 1990] privind anumite cheltuieli în domeniul veterinar[10] se aplică în cazul apariţiei pestei cabaline africane.

ê

11. Măsurile necesare pentru punerea în aplicare a prezentei directive ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a procedurilor pentru exercitarea competenţelor de executare conferite Comisiei[11].

12. Prezenta directivă nu trebuie să aducă atingere obligaţiilor statelor membre privind termenele de transpunere în dreptul intern a directivelor menţionate în anexa V, partea B,

ê 92/35/CEE

ADOPTĂ PREZENTA DIRECTIVĂ:

Articolul 1

Prezenta directivă stabileşte normele de control şi măsurile pentru combaterea pestei cabaline africane.

Articolul 2

În sensul prezentei directive, definiţiile de la articolul 2 din Directiva 90/426/CEE se aplică după caz.

Cu toate acestea, se înţelege prin exploataţie o exploataţie în sensul Directivei 90/426/CEE şi rezervaţiile naturale în care ecvideele trăiesc în libertate.

În afară de aceasta, se înţelege prin:

(a) proprietar sau deţinător : orice persoană sau persoane fizice sau juridice care au în proprietate sau în întreţinere ecvidee, cu sau fără titlu oneros;

ê 92/35/CEE (adaptat)

(b) vector : o insectă din specia Culicoides imicola sau orice altă insectă din genul Culicoides, care ar putea transmite pesta cabalină africană, identificabilă în conformitate cu procedura menţionată la articolul 19, alineatul (2), în urma avizului Ö Autorității Europene pentru Siguranță Alimentară Õ;

ê 92/35/CEE

(c) confirmare: declararea, de către autoritatea competentă, a prezenţei pestei cabaline africane, bazată pe rezultate de laborator; cu toate acestea, în cazul unei epidemii, autoritatea competentă poate, de asemenea, confirma boala, pe baza rezultatelor clinice şi/sau epidemiologice;

(d) autoritate competentă : autoritatea centrală dintr-un stat membru, responsabilă cu efectuarea controalelor sanitar-veterinare sau orice autoritate sanitar-veterinară căreia i-a fost delegată această competenţă;

(e) medic veterinar oficial : medicul veterinar desemnat de autoritatea competentă.

Articolul 3

Statele membre trebuie să se asigure că apariţia sau suspiciunea apariţiei pestei cabaline africane face obiectul unei notificări obligatorii şi imediate către autoritatea competentă.

Articolul 4

(1) În cazul în care o exploataţie conţine una sau mai multe ecvidee suspecte de a fi infectate cu pesta cabalină africană, statele membre trebuie să se asigure că medicul veterinar oficial pune în aplicare de îndată mijloacele oficiale de investigaţie pentru a confirma sau infirma prezenţa bolii respective.

(2) Din momentul în care se declară suspiciunea de infecţie, medicul veterinar oficial trebuie:

(a) să pună exploataţiile suspecte sub supraveghere oficială;

(b) să iniţieze:

(i) un recensământ oficial al ecvideelor, care să indice, în cazul fiecărei specii, numărul de ecvidee deja moarte, infectate sau care ar putea fi infectate şi reactualizarea acestui recensământ, astfel încât să se ţină seama de ecvideele născute sau moarte în această perioadă plină de suspiciuni; datele din recensământ trebuie prezentate la cerere şi pot fi verificate la fiecare inspecţie;

(ii) un recensământ al locurilor care ar putea facilita supravieţuirea vectorului sau adaptarea acestuia şi folosirea mijloacelor corespunzătoare pentru eliminarea insectelor din asemenea locuri;

(iii) o anchetă epidemiologică în conformitate cu articolul 7.

(c) să viziteze exploataţia(ile) în mod regulat şi cu această ocazie:

(i) să examineze fiecare ecvideu din exploataţie;

(ii) să efectueze un examen clinic detaliat sau o autopsie a animalelor suspecte sau moarte şi să preleveze probele necesare pentru examenele de laborator.

(d) să se asigure că:

(i) toate ecvideele din exploataţie(i) sunt ţinute în adăposturile lor sau în alte locuri protejate împotriva vectorului;

(ii) toate transporturile de ecvidee către sau din exploataţie(i) sunt interzise;

(iii) se folosesc mijloace corespunzătoare de eradicare a insectelor în şi împrejurul adăposturilor acestor ecvidee;

ê 92/35/CEE (adaptat)

(iv) cadavrele ecvideelor care au murit în exploataţie sunt distruse, eliminate, incinerate sau îngropate în conformitate cu Ö Regulamentul (CE) nr. 1774/2002 al Parlamentului European şi al Consiliului Õ[12].

(3) Până la introducerea măsurilor oficiale menţionate la alineatul (2), proprietarul sau deţinătorul oricăror animale suspecte de boală trebuie să ia toate măsurile necesare de protecţie pentru a fi în conformitate cu alineatul (2) litera (d).

(4) Autoritatea competentă poate aplica oricare din măsurile menţionate la alineatul (2) altor exploataţii, în cazul în care locaţia, situarea geografică sau contactele cu exploataţiile suspecte de boală dau motive de îngrijorare privind o posibilă contaminare.

(5) În afară de prevederile alineatului (2), se pot stabili dispoziţii specifice în conformitate cu procedura menţionată la articolul 19 alineatul (2) pentru rezervaţiile naturale unde ecvideele trăiesc în libertate;

(6) Măsurile prevăzute de prezentul articol se suspendă Ö de către medicul veterinar Õ oficial doar în cazul în care autoritatea competentă nu mai suspectează prezenţa pestei cabaline africane;

ê 92/35/CEE

Articolul 5

Vaccinarea împotriva pestei cabaline africane se face numai în conformitate cu dispoziţiile prevăzute de prezenta directivă.

Articolul 6

(1) În cazul în care prezenţa pestei cabaline africane este confirmată oficial, medicul veterinar oficial:

(a) procedează de îndată, sub control oficial, la sacrificarea ecvideelor care sunt infectate sau prezintă simptome clinice de pestă cabalină africană, din exploataţiile infectate;

(b) organizează distrugerea, eliminarea, incinerarea sau îngroparea cadavrelor ecvideelor menţionate la litera(a), în conformitate cu Regulamentul (CE) nr. 1774/2002;

(c) extinde masurile prevăzute la articolul 4 la exploataţiile situate pe o rază de 20 km (incluse în zona de protecţie) în jurul exploataţiilor infectate;

(d) procedează, în zona prevăzută la litera (c), la vaccinarea sistematică a tuturor ecvideelor, folosind un vaccin autorizat de autoritatea competentă şi la identificarea acestora prin mărci clare şi permanente, aplicate printr-o metodă autorizată în conformitate cu procedura menţionată la articolul 19 alineatul (2). Cu toate acestea, în funcţie de circumstanţele epidemiologice, meteorologice, geografice sau climatice, autoritatea competentă poate deroga de la obligativitatea vaccinării. Autoritatea competentă informează Comisia cu privire la aceasta;

(e) efectuează o anchetă epidemiologică în conformitate cu articolul 7.

(2) Autoritatea competentă poate extinde măsurile prevăzute la alineatul (1) dincolo de zona menţionată la litera (c) în cazul în care, având în vedere situaţia geografică, ecologică sau meteorologică sau circulaţia ecvideelor către sau dinspre o exploataţie în care s-a confirmat prezenţa bolii, există motive de a se suspecta o extindere a pestei cabaline africane. Autoritatea competentă informează Comisia cu privire la aceasta.

(3) În cazul în care zona menţionată la alineatul (1) se situează pe teritoriul mai multor state membre, autorităţile competente din statele membre în cauză colaborează în scopul delimitării acelei zone. În cazul în care este necesar, zona este delimitată în conformitate cu procedura menţionată la articolul 19 alineatul (2).

Articolul 7

(1) Ancheta epidemiologică vizează următoarele aspecte:

(a) durata perioadei în care este posibil ca pesta cabalină africană să fi fost prezentă în exploataţie;

(b) posibilele origini ale pestei cabaline africane în exploataţie şi identificarea altor exploataţii în care se găsesc ecvidee care ar fi putut fi infectate sau contaminate de la aceeaşi sursă;

(c) prezenţa şi distribuţia vectorilor bolii;

(d) circulaţia ecvideelor către şi din exploataţiile în cauză sau eventuala scoatere a cadavrelor de ecvidee din aceste exploataţii.

(2) Se instituie o celulă de criză în vederea coordonării depline a tuturor măsurilor necesare pentru a asigura eradicarea pestei cabaline africane în cel mai scurt timp şi în vederea efectuării anchetei epidemiologice;

Normele generale privind celulele de criză naţionale şi comunitare sunt adoptate de către Consiliu, la propunerea Comisiei;

Articolul 8

(1) Statele membre se asigură că, pe lângă măsurile menţionate la articolul 6, autoritatea competentă delimitează o zonă de protecţie şi o zonă de supraveghere. În delimitarea acestor zone se ţine cont de factorii geografici, administrativi, ecologici şi epizootici care au legătură cu pesta cabalină africană, precum şi de structurile de control.

(2) Zona de protecţie este constituită din acea parte din teritoriul comunitar cu o rază de cel puţin 100 km în jurul exploataţiei infectate.

(3) Zona de supraveghere este constituită din acea parte din teritoriul comunitar care se întinde pe o rază de cel puţin 50 km dincolo de zona de protecţie unde nu au fost efectuate vaccinări constante în ultimele 12 luni.

(4) În cazul în care zonele menţionate la alineatele (2) si (3) se situează pe teritoriul mai multor state membre, autorităţile competente din statele membre în cauză colaborează în vederea delimitării zonelor . Cu toate acestea, în cazul în care este necesar, acele zone de protecţie şi zona de supraveghere sunt delimitate în conformitate cu procedura menţionată la articolul 19 alineatul (2).

(5) La cererea justificată a unui stat membru se poate lua o decizie, în conformitate cu procedura menţionată la articolul 19 alineatul (2), în vederea modificării delimitării zonelor definite la alineatul (2), (3) şi (4) de la prezentul articol, ţinându-se seama de:

(a) poziţia geografică a acestora şi factorii ecologici;

(b) condiţiile meteorologice;

(c) prezenţa şi distribuţia vectorului;

(d) rezultatele studiilor epizootiologice efectuate în conformitate cu articolul 7;

(e) rezultatele examenelor de laborator;

(f) aplicarea măsurilor de control, în special a celor privind eradicarea insectelor.

Articolul 9

(1) Statele membre se asigură că următoarele măsuri se aplică în zona de protecţie:

(a) toate exploataţiile cu ecvidee din zonă sunt identificate;

(b) medicul veterinar oficial efectuează:

(i) vizite periodice la toate exploataţiile cu ecvidee;

(ii) examene clinice ale ecvideelor incluzând, după caz, prelevarea de probe pentru examenele de laborator; trebuie ţinută o evidenţă a vizitelor şi a rezultatelor acestora.

(c) ecvideele părăsesc exploataţia în care sunt ţinute doar pentru a fi transportate direct şi sub supraveghere oficială, în vederea sacrificării de urgenţă, către un abator situat în acea zonă sau, în cazul în care zona respectivă nu are abator, către un abator situat în zona de supraveghere desemnată de autoritatea competentă.

(2) Pe lângă măsurile prevăzute la alineatul (1), se poate lua o decizie de efectuare a vaccinării sistematice a ecvideelor contra pestei cabaline africane şi de identificare a acestora în zona de protecţie, în conformitate cu procedura menţionată la articolul 19 alineatul (2).

Articolul 10

Statele membre trebuie să se asigure că:

(a) măsurile prevăzute la articolul 9 alineatul (1) se aplică în zona de supraveghere. Cu toate acestea, în cazul în care în zona de supraveghere nu se află nici un abator, ecvideele pot fi sacrificate în zona de protecţie, într-un abator desemnat de autoritatea competentă;

(b) toate vaccinările împotriva pestei cabaline africane sunt interzise în zona de supraveghere.

Articolul 11

Perioada de aplicare şi de menţinere a măsurilor prevăzute la articolele 6, 8, 9 şi 10 este determinată în conformitate cu procedura menţionată la articolul 19 alineatul (2). În nici un caz perioada nu poate fi mai mică de 12 luni, în cazul în care vaccinarea a avut loc în conformitate cu articolul 6 alineatul (1) şi articolul 9 alineatul (2).

Cu toate acestea, sub rezerva articolului 9 alineatul (1) litera (c) şi a articolului 10 litera (a):

(a) ecvideele din zona de protecţie şi din zona de supraveghere pot fi transportate sub supraveghere oficială şi în condiţiile prevăzute la articolul 5 alineatul (3) din Directiva 90/426/CEE către unitatea de carantină menţionată la articolul 5 alineatul (3) litera (d) din aceeaşi directivă;

(b) circulaţia ecvideelor în zonele cu acelaşi statut este supusă autorizării de către autorităţile competente pe baza următoarelor norme:

(i) ecvideele trebuie:

- să fie supuse, în prealabil, unui control oficial;

- să fie identificate şi

- să fie însoţite de un document oficial;

(ii) statele membre se asigură că, în toate cazurile, ecvideele vaccinate de mai puţin de 60 de zile nu pot părăsi exploataţia în care erau ţinute în momentul în care s-a efectuat vaccinarea;

ê 92/35/CEE (adaptat)

(iii) statele membre informează Comisia în cadrul Ö comitetului menţionat la articolul 19 alineatul (1) Õ cu privire la măsurile luate în acest domeniu.

ê 92/35/CEE

Articolul 12

În cazul în care epizootia de pestă cabalină africană este deosebit de gravă într-o anumită regiune, orice măsuri suplimentare care urmează sa fie luate de către statele membre implicate sunt adoptate în conformitate cu procedura menţionată la articolul 19 alineatul (2).

Articolul 13

Statele membre se asigură că autoritatea competentă ia toate măsurile necesare şi adecvate pentru ca toate persoanele care locuiesc în zonele de protecţie şi de supraveghere să fie pe deplin informate cu privire la restricţiile în vigoare şi să adopte toate dispoziţiile necesare pentru aplicarea corespunzătoare a măsurilor în cauză.

ê 2008/73/CE art. 14 pct. 1 (adaptat)

Articolul 14

(1) Ö Fiecare stat membru Õ desemnează un laborator naţional în care să se efectueze examenele de laborator prevăzute de prezenta directivă şi pune la dispoziţia celorlalte state membre şi a publicului informaţii privind laboratorul respectiv şi orice schimbări survenite ulterior.

Se pot adopta norme detaliate pentru aplicarea unitară a prezentului alineat, în conformitate cu procedura menţionată la articolul 19 alineatul (2).

(2) Competențele și obligațiile laboratoarelor naționale desemnate în conformitate cu alineatul (1) sunt prevăzute în anexa I.

(3) Laboratoarele naționale desemnate în conformitate cu alineatul (1) colaborează cu laboratorul comunitar de referință menționat la articolul 15.

ê 92/35/CEE (adaptat)

Articolul 15

Laboratorul comunitar de referinţă pentru pesta cabalină africană este desemnat în anexa II. Fără a aduce atingere dispoziţiilor Deciziei [90/424/CEE] şi în special cele ale [articolului 28], Ö competenţele Õ şi obligaţiile laboratorului sunt definite în anexa III la prezenta directivă.

Articolul 16

În cazul în care este necesar pentru aplicarea uniformă a prezentei directive, experţi de la Comisie, în cooperare cu autorităţile competente, efectuează controale la faţa locului. În acest scop, inspectând un procent semnificativ de exploataţii, aceştia pot verifica dacă autorităţile competente monitorizează respectarea dispoziţiilor prezentei directive. Comisia informează statele membre cu privire la rezultatele controalelor efectuate.

Un stat membru pe teritoriul căruia se efectuează un control acordă tot sprijinul necesar experţilor în vederea îndeplinirii misiunii lor.

Normele generale de aplicare a prezentului articol sunt adoptate în conformitate cu procedura menţionată la articolul 19 alineatul (2).

Articolul 17

(1) Fiecare stat membru elaborează un plan de intervenţie, specificând modul în care se aplică măsurile prevăzute de prezenta directivă.

Acest plan trebuie să permită accesul la instalaţii, echipamente, personal şi la orice alte materiale corespunzătoare, necesare pentru eradicarea rapidă şi eficientă a bolii.

(2) Criteriile pentru elaborarea planurilor menţionate la alineatul (1) sunt stabilite în anexa IV.

ê 92/35/CEE (adaptat)

Planurile elaborate în conformitate cu aceste criterii trebuie prezentate Comisiei Ö până cel târziu la 18 august 1992 Õ.

ê 92/35/CEE

Comisia examinează planurile pentru a determina dacă acestea permit atingerea obiectivelor vizate şi sugerează statului membru în cauză orice modificări necesare, în special pentru a se asigura că sunt compatibile cu cele ale celorlalte state membre.

Comisia aprobă planurile, modificate după caz, în conformitate cu procedurile menţionate la articolul 19 alineatul (2).

Planurile pot fi ulterior modificate sau extinse în conformitate cu aceeaşi procedură, pentru a ţine seama de evoluţia situaţiei.

Articolul 18

Anexele sunt modificate în conformitate cu procedura prevăzută la articolul 19 alineatul (2).

ê 806/2003 art. 3 anexa III pct. 29 (adaptat)

Articolul 19

(1) Comisia este asistată de Comitetul permanent pentru lanţul alimentar şi sănătatea animală, înfiinţat în temeiul articolului 58 din Regulamentul (CE) nr. 178/2002 al Parlamentului European şi al Consiliului[13].

(2) Atunci când se face trimitere la prezentul alineat, se aplică articolele 5 şi 7 din Decizia 1999/468/CE.

Perioada prevăzută la articolul 5 alineatul (6) din Decizia 1999/468/CE se stabileşte la trei luni.

ê

Articolul 20

Directiva 92/35/CEE astfel cum a fost modificată prin actele enumerate in anexa V, Partea A, se abrogă fără a aduce atingere obligaţiilor statelor membre cu privire la termenele de transpunere în dreptul intern a directivelor prevăzute în anexa V, partea B.

Trimiterile la directiva abrogată se înţeleg ca trimiteri la prezenta directivă şi se citesc în conformitate cu tabelul de corespondenţă din anexa VI.

Articolul 21

Prezenta directivă intră în vigoare în a douăzec ea zi de la data publicării în Jurnalul Oficial al Uniunii Europene .

Se aplică de la 2 ianuarie 2010.

ê 92/35/CEE

Articolul 22

Prezenta directivă se adresează statelor membre.

Adoptată la Bruxelles, […]

Pentru Consiliu

Preşedintele

[…]

ê 92/35/CEE (adaptat)

ANEXA I

Ö COMPETENŢELE ŞI OBLIGAŢIILE Õ LABORATOARELOR NAŢIONALE PENTRU PESTA CABALINĂ AFRICANĂ

Laboratoarele naţionale pentru pesta cabalină africană sunt responsabile de coordonarea standardelor şi metodelor de diagnosticare stabilite de fiecare laborator de diagnostic din statul membru, de folosirea reactivilor şi de testarea vaccinurilor. În acest scop, acestea:

(a) pot furniza laboratoarelor de diagnostic reactivi de diagnostic la cerere;

(b) controlează calitatea tuturor reactivilor de diagnostic folosiţi în statul membru în cauză;

(c) organizează periodic teste comparative;

(d) păstrează izolate de virus al pestei cabaline africane provenite din cazuri confirmate în statul membru în cauză;

(e) asigură confirmarea rezultatelor pozitive obţinute în laboratoarele regionale de diagnostic.

____________

ê 2007/729/CE anexă pct. 3 lit. (b)

ANEXA II

LABORATORUL COMUNITAR DE REFERINŢĂ

Laboratorio Central de Sanidad Animal de AlgeteCarretera de Algete, km 8E-28110 Algete (Madrid)

Tel. (34) 916 29 03 00Fax (34) 916 29 05 98

E-mail: lcv@mapya.es

__________

ê 92/35/CEE (adaptat)

ANEXA III

Ö COMPETENŢELE ŞI OBLIGAŢIILE Õ LABORATORULUI COMUNITAR DE REFERINŢĂ PENTRU PESTA CABALINĂ AFRICANĂ

Laboratorul comunitar de referinţă are următoarele Ö competenţe şi obligaţii Õ:

1. să coordoneze, în colaborare cu Comisia, metodele folosite în statele membre pentru diagnosticarea pestei cabaline africane, în special prin:

(a) clasificarea, depozitarea şi furnizarea de suşe ale virusului pestei cabaline africane, în vederea testelor serologice şi preparării antiserului;

(b) furnizarea de seruri de referinţă şi de alţi reactivi de referinţă laboratoarelor naţionale de referinţă, în vederea standardizării testelor şi reactivilor folosiţi în fiecare stat membru;

(c) constituirea şi menţinerea unei colecţii de suşe şi de izolate de virus al pestei cabaline africane;

(d) organizarea periodică, la nivel comunitar, de teste comparative ale procedurilor de diagnosticare;

(e) colectarea şi compararea datelor şi informaţiilor privind metodelor de diagnosticare folosite şi rezultatele testelor efectuate în Comunitate;

(f) caracterizarea izolatelor de virus al pestei cabaline africane prin cele mai noi metode disponibile, pentru a permite o mai bună înţelegere a epizootiologiei pestei cabaline africane;

(g) monitorizarea progreselor realizate, pe plan mondial, în supravegherea, epizootiologia şi prevenirea pestei cabaline africane;

2. să contribuie activ la identificarea focarelor de pestă cabalină africană în statele membre prin analizarea izolatelor de virus care sunt trimise pentru confirmarea diagnosticului, caracterizare şi studii epizootiologice;

3. să faciliteze formarea şi perfecţionarea experţilor în diagnostic de laborator, în vederea armonizării tehnicilor de diagnostic în întreaga Comunitate;

4. să efectueze un schimb reciproc de informaţii cu laboratorul mondial pentru pesta cabalină africană, desemnat de Ö Organizaţia Mondială pentru Sănătatea Animală Õ (OIE), în special în ceea ce priveşte progresele realizate, pe plan mondial, cu privire la pesta cabalină africană.

__________

ê 92/35/CEE

ANEXA IV

CRITERII MINIME CARE TREBUIE ÎNDEPLINITE DE PLANURILE DE INTERVENŢIE

Planurile de intervenţie trebuie să îndeplinească cel puţin următoarele criterii:

1. instituirea unui centru de criză la nivel naţional, care să coordoneze toate măsurile de control în statele membre implicate;

2. se stabileşte o listă cu centrele locale de control al bolii, dotate cu echipamente adecvate pentru coordonarea măsurilor de control la nivel local;

3. se furnizează informaţi detaliate privind personalul implicat în măsurile de control, calificările şi responsabilităţile acestuia;

4. fiecare centru local de control al bolilor trebuie să fie capabil să contacteze rapid persoanele/organizaţiile direct sau indirect implicate în controlul focarului;

5. echipamentele şi materialele trebuie să fie disponibile pentru a pune în aplicare măsurile de control necesare;

6. se furnizează instrucţiuni detaliate cu privire la măsurile ce trebuie luate, inclusiv mijloacele de distrugere a carcaselor, în caz de suspiciune şi confirmare a riscului de infecţie sau de contaminare;

7. se elaborează programe de formare pentru menţinerea şi dezvoltarea cunoştinţelor privind procedurilor care se aplică la faţa locului şi cele administrative;

8. laboratoarele de diagnostic trebuie să dispună de spaţii de examinare post-mortem , de capacitatea necesară pentru a efectua teste serologice, histologice etc. şi trebuie să poată menţine calificările pentru o diagnosticare rapidă (în acest scop, ar trebui luate măsurile necesare privind transportul rapid al probelor);

9. se oferă detalii cu privire la cantitatea de vaccin contra pestei cabaline africane, estimată a fi necesară în cazul unei vaccinării de urgenţă;

10. se adoptă dispoziţii adecvate, pentru asigurarea competenţelor legale, necesare punerii în aplicare a planurilor de intervenţie.

_________

é

ANEXA V

Partea A

Directiva abrogată şi lista modificărilor ulterioare (menţionate la articolul 20)

Directiva 92/35/CEE al Consiliului (JO L 157, 10.6.1992, p. 19) |

Tratatul de aderare din 1994 Anexa I punctele V.E.I.2.B.3 (JO C 241, 29.8.1994, p. 132 şi 155) |

Regulamentul (CE) nr. 806/2003 al Consiliului (JO L 122, 16.5.2003, p. 1) | Numai anexa III punctul 29 |

Tratatul de aderare din 2003 Anexa II punctele 6.B.I.22 (OJ L 236, 23.9.2003, p. 381) |

Decizia 2006/911/CE a Comisiei (JO L 346, 9.12.2006, p. 41) | Numai în ceea ce priveşte trimiterea la din articolul 1 din Directiva 92/35/CEE şi la anexă punctul 5 |

Directiva 2006/104/CE al Consiliului (JO L 363, 20.12.2006, p. 352) | Numai în ceea ce priveşte trimiterea la articolul 1 din Directiva 92/35/CEE şi la anexă punctul I.6 |

Decizia 2007/729/CE a Comisiei (JO L 294, 13.11.2007, p. 26) | Numai în ceea ce priveşte trimiterea la articolul 1din Directiva 92/35/CEE şi la anexă punctul 3 |

Directiva 2008/73/CE a Consiliului (OJ L 219, 14.8.2008, p. 40) | Numai articolul 14. |

Partea B

Termene de transpunere în dreptul intern (menţionate la articolul 20)

Directiva | Data limită de transpunere |

92/35/CEE | 31 Decembrie 1992 |

2006/104/CE | 1 Ianuarie 2007 |

2008/73/CE | 1 Ianuarie 2010 |

_____________

ANEXA VI

TABEL DE CORESPONDENŢĂ

Directiva 35/92 CEE | Prezenta directivă |

Articolele 1-6 | Articolele 1-6 |

Articolul 7 alineatul (1), prima - patra liniuţă | Articolul 7 alineatul (1) literele (a)-(d) |

Articolul 7 alineatul (2) | Articolul 7 alineatul (2) |

Articolul 8 alineatul (1) | Articolul 8 alineatul (1) |

Articolul 8 alineatul (2) litera (a) | Articolul 8 alineatul (2) |

Articolul 8 alineatul (2) litera (b) | Articolul 8 alineatul (3) |

Articolul 8 alineatul (2) litera (c) | Articolul 8 alineatul (4) |

Articolul 8 alineatul (3), formula introductivă | Articolul 8 alineatul (5), formula introductivă |

Articolul 8 alineatul (3), prima –a şasea liniuţă | Articolul 8 alineatul(5) literele (a)-(f) |

Articolul 9 alineatul (1) litera (a) | Articolul 9 alineatul (1) litera (a) |

Articolul 9 alineatul (1) litera (b), prima liniuţă | Articolul 9 alineatul (1) litera (b) punctul (i) |

Articolul 9 alineatul (1) litera (b), a doua liniuţă | Articolul 9 alineatul (1) litera (b) punctul (ii) |

Articolul 9 alineatul (1) litera (c) | Articolul 9 alineatul (1) litera (c) |

Articolul 9 alineatul (2) | Articolul 9 alineatul (2) |

Articolul 10, cuvinte introductive | Articolul 10, cuvinte introductive |

Articolul 10 alineatul (1) | Articolul 10 litera (a) |

Articolul 10 alineatul (2) | Articolul 10 litera (b) |

Articolele 11-18 | Articolele 11-18 |

Articolul 19 alineatele (1) şi (2) | Articolul 19 alineatele (1) şi (2) |

Articolul 19 alineatul (3) | _______ |

Articolul 20 | _______ |

Articolul 21 | _______ |

_______ | Articolul 20 |

_______ | Articolul 21 |

Articolul 22 | Articolul 22 |

Anexa I, Secţiunea B | Anexa I |

Anexa II | Anexa II |

Anexa III | Anexa III |

Anexa IV | Anexa IV |

________ | Anexa V |

________ | Anexa VI |

_____________

[1] COM(87) 868 PV.

[2] A se vedea anexa 3 din partea A a susmenţionatelor concluzii.

[3] Efectuată în conformitate cu Comunicarea Comisiei către Parlamentul European şi Consiliu – Codificarea acquis-ului comunitar, COM(2001) 645 final.

[4] A se vedea anexa V, partea A, la prezenta propunere.

[5] JO C […], […], p. […].

[6] JO C […], […], p. […].

[7] JO L 157, 10.6.1992, p. 19.

[8] A se vedea anexa V, partea A.

[9] JO L 224, 18.8.1990, p. 42.

[10] JO L 224, 18.8.1990, p. 19.

[11] JO L 184, 17.7.1999, p. 23.

[12] Ö JO L 273, 10.10.2002, p. 1 Õ.

[13] JO L 31, 1.2.2002, p. 1.